Source: https://www.juridice.ro/134453/catalin-predoiu-despre-decizia-curtii-constitutionale-privind-csm.html
Timestamp: 2019-09-17 16:48:58+00:00
Document Index: 44612215

Matched Legal Cases: ['CSM\n', 'CSM\n', 'CSM\n', 'CSM ', 'CCR ', 'CCR ', 'CSM ', 'CSM ', 'CCR ', 'CCR ', 'CSM ', 'sui generis', 'CCR ', 'CSM ', 'CCR ', 'CSM ']

JURIDICE.ro » Catalin Predoiu despre decizia Curtii Constitutionale privind CSM
⁞ 2.848 online
Citiri: 2.094
Catalin Predoiu despre decizia Curtii Constitutionale privind CSM
Catalin Predoiu, ministrul Justitiei, a declarat astazi, 4 februarie 2011, cu privire la decizia Curtii Constitutionale nr. 53 din data de 25 ianuarie 2011 si pasii de urmat:
– atitudinea MJ a fost una rezervata cu privire la legalitatea candidaturilor pentru CSM
– decizia Curtii Constitutionale clarifica fara echivoc chestiunea nelegalitatii candidaturilor judecatorilor Lidia Barbulescu, Dan Lupascu si procurorului Dan Chiujdea fara a crea „un vid legislativ” cum a apreciat Senatul
– raman valabile deciziile adoptate de CSM pana in prezent.
Redam integral declaratia ministrului Predoiu:
„As dori sa incep prin a reaminti faptul ca Ministerul Justitiei a pastrat o rezerva totala asupra chestiunii legalitatii candidaturilor pentru Consiliul Superior al Magistraturii (CSM), asteptand finalizarea procedurilor si decizia Curtii Constitutionale.
Decizia CCR are meritul de a fi clarificat fara echivoc problema nelegalitatii candidaturilor doamnei judecator Barbulescu, a domnului judecator Lupascu si a domnului procuror Chiujdea.
Decizia CCR are de asemenea meritul de a fi purgat procesul electiv pentru CSM de un viciu care ar fi afectat credibilitatea CSM in procesul de conducere a Justitiei si de desavarsire a reformelor.
Ministerul Justitiei semnaleaza faptul ca o validare cat mai rapida a Senatului in conformitate cu Decizia CCR va contribui la clarificarea situatiei create prin candidaturile care au viciat procesul de alegere a noului CSM, conform aceleiasi decizii.
Analiza Ministerului Justitiei privind situatia prezenta, dupa Decizia CCR indica urmatoarele concluzii principale:
1. Consiliul Superior al Magistraturii isi pastreaza si continua fiinta juridica si urmeaza sa reintre in capacitatea de exercitiu si functionalitate deplina dupa validare de catre Senat a celorlalte opt candidaturi legale. CSM se afla intr-o postura sui generis, neprevazuta expres de lege, dar care este departe de a fi un „vid constitutional”. Ceea ce trebuie facut cu urgenta, este validarea Senatului, adica respectarea Deciziei CCR.
2. Validarea Senatului este considerata de catre CCR drept o „indatorire constitutionala”, dupa cum se arata in considerentele finale ale Deciziei CCR.
3. Deciziile adoptate de CSM pana in prezent raman valabile, pentru ca Decizia CCR produce efecte numai pentru viitor. in concluzie, este esential ca la nivelul Senatului sa se actioneze in spiritul cooperarii si al echilibrului intre puteri, astfel incat sa se permita CSM sa isi continue activitatea dupa incheierea procedurii stabilite de catre Decizia CCR.”
Aflaţi mai mult despre Catalin Predoiu, CSM, Dan Chiujdea, Dan Lupascu, Lidia Barbulescu